Затым рушылі ў бок могілак “Пратасевічы-2”, на якім спачывае партызанка Пелагея Казлоў-ская. Па словах старшыні мясцовага сельсавета Анатолія Дрывіцкага, прэтэнзій да шэфаў — Пратасевіцкай СШ — няма. Рэгулярна выдаляецца пустазелле, ускладваюцца вянкі і кветкі. Закранулі ўвогуле і ўтрыманне ў належным стане ўсяго пагоста, які па велічыні адзін з самых буйных у раёне. Абмеркавалі праблемы, якія ўзнімаліся грамадзянамі, што пражываюць непадалёк. Адна з іх — занепакоенасць наяўнасцю месцаў для пахавання. Хутка іх пачне не хапаць, і выканкаму трэба падумаць над варыянтамі павелічэння плошчы могілак у самы бліжэйшы час. Другая — кантэйнеры для смецця, якія павінны стаяць на бетонных або асфальтаваных пляцоўках, агароджаных з трох бакоў. Пакуль што не ўсе ўсталяваныя ёмістасці адпавядалі нормам.